Ego Jacobus decanus Divionis notum facio presentibus et futuris quod Arnaudus Fautraus donavit domui Cisterciensi in puram et perpetuam elemosinam laudante uxore sua tres partes omnium que habebat et de quibus vestitus erat et etiam que erat acquisiturus tam in vineis et domibus quod in aliis rebus. De hac autem donatione sua investivit domum Cisterciensem anno Incarnati Verbi Mo Co XCo VIIo IIIIo kl decembris. Cistercienses vero ei fructum illarum trium partium tali conditione concesserunt quod si uxor sua eo defuncto supervixerit fructus duarum predictarum partium tam mobilium quam immobilium qui tunc superesse cognoscentur libere et sine onere ad Cistercienses rediret. Similiter alia tercia pars post obitum mulieris. Verum si in vita sua ad religionem ingrederetur predicte tercie partis medietas quo adviveret penes eam remaneret post mortem eius ad Cistercienses libere et sine onere reditura. Illam etiam quartam partem quam predictus Arnaudus in manu sua libere retinuit consilio Cisterciensi quibus voluerit dividet et relinquet. In recognitione autem donationis et vestiture Cisterciensis donabit sepedictus Arnaudus singulis annis Cistercienses unum modium vini. Verum ea de quibus tempore donationis huius investitus erat sunt ista. Et Pasques IIIIor jugera vinearum. In Montees vinius duo. Ultra molendinum Bernardi unum. Citra molendinum Sancti Stephani unum. Super fontem qui dicitur Husse duo inter vineam Baudet et alteram vineam domni Arnaudi. In Beceis duo et dimidium. In Girum IIIIor. In Perraria unum. Verum quia omnia de possessionibus suis ibi subscribi minime potuerunt nichilominus tamen in eis Cistercienses ius suum salvum et integrum secundum supradictam formam habebunt. Nichil autem horum quantum ad tres partes pertinet interea poterit aliquo modo distrahere vel alienare. Huius vero rei testes sunt : Humbertus tunc prior Buxerie, Pontius cellerarius Cistercii, Dominicus pelliparius, frater Mauricius, frater Petrus de Basse, magister Galterus de Agremont, Bonus Amicus maior, Odo Mantellanz, Gauterus de Sisse famulus Cistercii, Henricus de Accellis monachus qui hanc cartam scripsit.